section_heading: 057u023
paragraph_text: Kviz 057u023 nasljednik je individualnog kviza 150u50 kojeg je organizirala ugasla udruga Hrvatsko društvo kvizaša. Radi se o individualnom kvizu od sveukupno 114 pitanja podijeljenih u dva seta, gdje se odgovori, koji u svakom setu počinju na isto slovo, daju na temelju kratkih natuknica. Naziv kviza predstavlja 57 pitanja jednog seta koja se trebaju riješiti unutar 23 minute, a izveden je iz starog i trenutnog pozivnog broja za područje Zadra.